12.11.2015

**Hei, Ladyt!**

Terveiset viime lauantain mukavalta ja virkistävältä Pakinkylän klubin Mäntän kulttuuriretkeltä, jonne meitä ladyjäkin osallistui 8 kappaletta. Kuvasaldoa Mäntän Klubin lounaalta, Kieferin koskettavasta näyttelystä ja tietenkin meistä reippaista matkalaisista voi katsastaa klubin nettisivuilla [www.verkkoviestin.fi/lionshkipakinkyla](http://www.verkkoviestin.fi/lionshkipakinkyla).

Kummityttömme S.T.Nethmi Tharushika Sri Lankasta on jo 11-vuotias kaunis neito, jonka uusinta kuvaa voimme yhdessä ihastella klubin pikkujouluissa. Nethmi on menestynyt opinnoissaan MR/Dampella K.V. –koulussa erittäin hyvin ollen luokkansa 19 oppilaasta paras! Kummilapsiyhteyksiämme on jatkossa lupautunut vaalimaan Marja-Leena Turunen. Mirjalle (Ratilainen) kiitos vuosien työstä kummilapsiasiamme parissa!

Kiitokset myös Riitta Röngälle, jonka pesti rahakirstumme vartijana venyi kolmeksi kaudeksi. Aiemmassa viestissäni heitin avoimen tarjouksen rahastonhoitajan toimesta ja lopulta haasteeseen tarttui Tuula Kivioja. Olemme kaikki Ladyt taustatukenasi parhaan kykymme mukaan, Tuula!

Seurakunnan adventtimyyjäiset eli **Adventtihyörinät Hyvän Paimenen kirkolla 5.12.2015** lähestyvät. Myyntipöytää hoitavien olisi kuitenkin hyvä tulla paikalle jo klo 14, jotta kaikki on varmasti valmiina ennen myyjäisten alkamisajankohtaa klo 15. Viime päivät ovatkin harmaudessaan ja sateisuudessaan tarjonneet oivan hetken miettiä Adventtihyörinä-asioita. Ehkäpä sieltä kaapin kätköistä on löytynytkin jo arpajaisvoitoiksi sopivia tavaroita tai tyhjiä, siistejä koreja herkkukoreja varten. K-supermarket Torpparinmäen kauppiasveljekset Teemu ja Ilari ovat luvanneet meille herkkukoriin sisältöä, mutta myös kaikki huoneen lämmössä säilyvät lisäherkut ovat tervetulleita. Arpajaisvoitot, herkkukorin herkut ja itse korit tulisi toimittaa Stenbackoille (Etupellontie 9 C**) myyjäisten valmisteluiltaan 3.12.2015 klo 17.30**. Mikäli kalenterisi on kuitenkin harmillisesti täyteen buukattu juuri tuona kyseisenä iltana, ja olet näin ollen estynyt tuomaan arpajaisvoittoja, herkkuja tai koreja, Maritan kanssa voi sopia paremman tuontiajankohdan puh. 0500-480898. Ja tokihan jo meille varattuun myyjäispöytään myytävääkin tarvitaan, eikö totta! Kakut, piirakat, sämpylät, sinapit, salaattikastikkeet, mehut jne ovat aina tehneet kauppansa. Erityisen suosion ovat aiempina vuosina saavuttaneet kaikki ”suolaiset” sekä pienet, makeat kakut. Leivonnaiset ym ”myyntihitit” voikin sitten toimittaa myyjäispäivänä suoraan myyjäispöytäämme.

Hyörinävastaavamme Marja-Leena Turunen kokoaa adventtimyyjäisiin liittyvät tiedot, joten ilmoitathan **viimeistään 29.11.2015** Marja-Leenalle (marja-leena.turunen@audicon.fi)

* osallistutko myyjäisten valmisteluiltaan 3.12.2015 klo 17.30 Marita Stenbackan luona (Etupellontie 9 C)
* tuotko valmisteluiltaan arpajaisvoittoja, koreja tai herkkukorin herkkuja, millaisia ja kuinka paljon
* tuletko hoitamaan myyntipöytää, vastaanottamaan leivonnaisia ym itse myyjäispäivänä 5.12.2015 Hyvän Paimenen kirkolle (Palosuontie 1) alkaen klo 14
* millaisia leivonnaisia tai myytäviä tuotteita tuot ja kuinka paljon Hyvän Paimenen kirkolle myyjäispäivänä klo 14-15

Joulukuu on Adventtihyörinöiden jälkeenkin yhtä hyörinää ja juhlaa: On **Itsenäisyyspäiväjuhla Hyvän Paimenen kirkolla 6.12.2015 klo 16** sekä **Pakinkylän klubin pikkujoulujuhlat Pakintalolla 11.12.2015 klo 18**. Halmepuron Jormaltahan me Ladyt saimme myös kutsun tulla myymään joulukuusia 19.-23.12.2015 veljien kanssa. Joko sinä olet ilmoittautunut myyntipaikan vetäjälle eli Larri Larneelle/Helter Paloheinäntie (puh. 040-7771249 tai Larri.larne@gmail.com), Uffe Stenbackalle/HESY Yhdyskunnantie (puh. 0400-451505 tai uffe.stenbacka@pp.inet.fi) tai Heimo Levamolle/S-market Pakilantie (puh. 041-5152555 tai heimo.levamo@kolumbus.fi)?

Lions-joulukorttien tilaamiseen on enää pieni hetki aikaa. Korttien myyntitulosta puolet jää Pakinkylän klubille. Korttimalleihin voi tutustua ja tuotenumerot tilausta varten löytyvät osoitteesta: <http://www.lionsverkkokauppa.fi/> Kortit tulee tilata minimissään kymmenen kortin erissä/tilaaja ja ne maksetaan klubin aktiviteettitilille klubin rahastonhoitajan erillisen ohjeistuksen mukaisesti toimituksen jälkeen. Eli joulukorttitilaukset menemään 17.11.2015 mennessä sähköpostitse Jani Winterille (jani.winter@elisanet.fi)! Jani toivoo, että tilaukset tehtäisiin muodossa:

Tilaajan nimi: Lasse Leijona

Tuotenumero 201351: 20 kpl

Tuotenumero 2013353: 10 kpl

Tuotenumero <xxxxxxxx>: n kpl jne

Helpotusta joululahjapulmiin tuo – tietenkin jo niin perinteisten Ystävänpäiväkonsertti-lippujen (esiintyjänä Pepe Willberg ja Tapiola Big Band) lisäksi – joulukuusilahjakortit, joita voi tilata Jorma Halmepurolta (puh. 040-5583748 tai jorma.halmepuro@gmail.com). Lahjakortin arvo on 60 € (huonekuusi) ja lahjakortin saaja voi itse käydä valitsemassa lahjansa kuusenmyyntipaikoiltamme.

No niin: nyt tuli siis ratkaistua jokavuotinen aikaa vievä pähkäily joululahjaongelmien parissa ja jopa joulukortit saa hankittua kätevästi Winterin Janin kautta. Näin jääkin siis aikaa panostaa Adventtihyörinöihin, itsenäisen Suomen juhlintaan, iloiseen yhdessäoloon pikkujouluissamme sekä paikallisten nuorten tukemiseen osallistumalla kuusien myyntiin… Ja kunnosta pidetään edelleenkin huolta Maritan jumpassa Musiikkiopistolla!

Yritetään nauttia näistä pimeistä marraskuun illoista. Sytytetään vaikkapa kynttilä tuomaan valoa!

Terveisin

Anne